ԱՄՓՈՓԱԹԵՐԹ

  **«Պետական սահմանի մասին» Հայաստանի Հանրապետության օրենքում լրացում կատարելու մասին» ՀՀ օրենքի նախագծի**

|  |  |
| --- | --- |
| **1. Վարչապետի աշխատակազմի պետաիրավական վարչություն** | **08.10.2021թ.** |
| **N 02/10.3/27170-2021** |
| Ներկայացված նախագծով սահմանվում է, որ պետական սահմանի օդային տարածքի պաշտպանության ժամանակ հակաօդային պաշտպանության զորքերի կողմից հակաօդային պաշտպանության միջոցների **կիրառման կարգը** սահմանում է Կառավարությունը:  Հաշվի առնելով այն հանգամանքը, որ նախագծի ընդունման հիմնավորմամբ նշված կարգը սահմանելու լիազորության վերապահումը փոխկապակցվում է նաև §Պաշտպանության մասին¦ ՀՀ օրենքով Կառավարությանը վերապահված՝ զինված ուժերի կիրառման մասին որոշում կայացնելու լիազորության հետ՝ հայտնում ենք հետևյալը.  Կառավարության կողմից զինված ուժերի կիրառման մասին որոշում ընդունելը միանգամայն այլ իրավասություն է կիրառման կարգի համեմատությամբ: Զինված ուժերի կիրառման մասին որոշմամբ Կառավարությունը գործողության մեջ է դնում զինված ուժերի կիրառման պլանը, իսկ այդ պլանը **հաստատելն** **Անվտանգության խորհրդի** լիազորությունն է, որն ածանցվում է վերջինիս սահմանադրական՝ բացառիկ և միակ գործառույթից, այն է՝ պաշտպանության ոլորտի քաղաքականության հիմնական ուղղությունները սահմանում է Անվտանգության խորհուրդը: Հետևաբար, նախագծով առաջարկվող կարգավորումը սկզբունքորեն ընդունելի կարող է համարվել այն պարագայում, երբ ծանրակշիռ փաստարկներ կներկայացվեն առ այն, որ Կառավարության կողմից ընդունվելիք կարգը չի ենթադրելու զինված ուժերի կիրառման պլանին բնորոշ կարգավորումներ՝ դրանով իսկ միջամտելով Անվտանգության խորհրդի՝ Սահմանադրությամբ կանխորոշված գործառույթի իրականացմանը և լիազորող նորմը կվերաձևակերպվի այնպես, որպեսզի չեզոքացվի հիշյալ մտավախությունը: | **Ընդունվել է:**Օրենքի նախագծի հիմնավորման տեղեկանքում <<Պաշտպանության մասին>> ՀՀ օրենքին կատարված հղումը փոխվել է:Միաժամանակ, նախագծով ներկայացված կարգը որևէ ձևով չի առնչվում Անվտանգության խորհրդի կողմից հաստատվող զինված ուժերի կիրառման պլանի հետ և չունի այդ պլանին բնորոշ կարգավորումներ: |
| **2. Արդարադատության նախարարություն** | **29.07.2021թ.** |
| **N 01/27.1/22899-2021** |
| 1. «Պետական սահմանի մասին» Հայաստանի Հանրապետության օրենքում լրացում կատարելու մասին» Հայաստանի Հանրապետության օրենքի նախագծի (այսուհետ՝ Նախագիծ) 1-ին հոդվածում անհրաժեշտ է ճիշտ նշել «Պետական սահմանի մասին» Հայաստանի Հանրապետության օրենքի ընդունման հերթական համարը, մասնավորապես՝ «ՀՕ-265-Ն» թիվը փոխարինել «ՀՕ-265» թվով՝ համաձայն սույն օրենքի և «Նորմատիվ իրավական ակտերի մասին» Հայաստանի Հանրապետության օրենքի 18-րդ հոդվածի 3-րդ մասի պահանջների: | **Ընդունվել է:** |
| **2. Նախագծի 2-րդ հոդվածի 2-րդ մասի համաձայն՝** «*Սույն օրենքի**1-ին հոդվածով* ***սահմանված կարգավորումն ընդունվում է*** *սույն օրենքն ուժի մեջ մտնելուց հետո` 90 օրացուցային օրվա ընթացքում*»*:* Այդ առումով, հիշյալ դրույթը հստակեցնելու նպատակով, նախագծի 2-րդ հոդվածի 2-րդ մասն առաջարկում ենք շարադրել հետևյալ խմբագրությամբ. «Սույն օրենքի 1-ին հոդվածով նախատեսված կարգը Հայաստանի Հանրապետության կառավարությունը սահմանում է օրենքն ուժի մեջ մտնելուց հետո` 90 օրացուցային օրվա ընթացքում»: | **Ընդունվել է:** |
| **3. Ֆինանսների նախարարություն** | **19.07.2021թ.** |
| **N 01/11-1/11475-2021** |
| Դիտողություններ և առաջարկություններ չկան: | **Ընդունվել է ի գիտություն:** |
| **4. Արտակարգ իրավիճակների նախարարություն** | 19.07.2021թ. |
| N 01/01.1/3665-21 |
| Դիտողություններ և առաջարկություններ չկան: | **Ընդունվել է ի գիտություն:** |
| **5. Արտաքին գործերի նախարարություն** | 20.07.2021թ. |
| N 1111/29640-21 |
| Դիտողություններ և առաջարկություններ չկան: | **Ընդունվել է ի գիտություն:** |
| **6. Քաղաքացիական ավիացիայի կոմիտե** | **22.07.2021թ.** |
| N 1.1/5.2/2609-21 |
| Դիտողություններ և առաջարկություններ չկան: | **Ընդունվել է ի գիտություն:** |
| **7. Ազգային անվտանգության ծառայություն** | **22.07.2021թ.** |
| N 11/556 |
| Դիտողություններ և առաջարկություններ չկան: | **Ընդունվել է ի գիտություն:** |